De ce nu trebuie să te dai niciodată cu parfum dacă pisica ta este prin preajmă. Toți posesorii de animale de companie ar trebui să știe acest detaliu.
Cei care au animale de companie trebuie să fie atenți la anumite obiceiuri din viața de zi cu zi, chiar și cele mai simple, deoarece pot afecta câinii sau pisicile.
În cazul pisicilor, simțul mirosului acestora este de 9 până la 16 ori mai mare decât la oameni. Există anumite mirosuri pe care felinele nu le pot suporta și trebuie să le ții departe de ele.
În nasul pisicilor există între 45 și 200 de milioane de celule sensibile. Pe de altă parte, oamenii au doar cinci milioane. Din moment ce simțul mirosului felinelor este atât de dezvoltat și se bazează foarte mult pe el, e bine să cunoști aromele pe care acestea nu le pot agrea.
Pisicile au capacitatea de a detecta mirosurile chiar și la mai mult timp după ce oamenii nu le mai pot simți. Felinele au două zone importante pentru a simți stimulii care sunt asociați cu mirosurile.
În afară de nas, acestea au și o structură specială, care se numește organ vomeronazal pe cerul gurii. Este un organ adaptat să detecteze feromonii.
Curioase din fire, pisicile vor adesea să exploreze zone care le pot afecta sănătatea. Dacă felina obișnuiește să zgârie anumite suprafețe din locuință, poate fi pulverizat pe zonele respective, iar apoi nu se va mai atinge de ele.
Nu este bine să te dai cu parfum lângă pisica ta, deoarece sunt anumite arome care nu îi plac. Pisicile nu suportă mirosurile de lămâi, portocale, lime și grapefruit, potrivit Thediscerningcat, citat de capital.ro.
Alte mirosuri pe care pisicile nu le suportă sunt cele de pin, cedru, wintergreen și mentol, care pot fi prea puternice pentru felină. Ingerarea mentolului le poate provoca pisicilor vărsături și diaree.
Mirosurile unor plante de grădină sunt neplăcute pentru pisici. Aici intră lavanda, rozmarinul, mușcata, coleus și cimbru de lămâie. Sub formă de ulei, menta și levănțică sunt toxice pentru pisici.
În plus, pisicile nu suportă nici mirosurile de piper, curry, muștar și scorțișoară și, în general, aromele picante, întrucât le asociază cu toxicitatea.
La fel ca în cazul parfumurilor, pisicile nu suportă nici mirosul de săpun sau deodorant. Din acest motiv, nu ar trebui să folosești asemenea produse în preajma ei.
Nici uleiurile esențiale nu sunt recomandate într-o cameră cu felina. Mirosul lor este foarte puternic și pot provoca reacții de tuse, salivare sau dificultăți de respirație.